இரத்தம் ஏற்றுவதை பொருத்த வரையில், முழுமையான இரத்தம் ஆக இருந்தாலும் சரி, RBC-க்களை மட்டும் கொண்ட பைகளாக இருந்தாலும் சரி, O Rh(D) நெகடிவ் இரத்த வகையை கொண்டுள்ள நபர்கள் பொதுவாக அனைவருக்கும் இரத்தம் கொடுக்கலாம். இதே போல் AB Rh(D) பாசிடிவ் இரத்த வகையினர் யாரிடம் இருந்து வேண்டுமானாலும் இரத்தத்தை பெற்றுக்கொள்ளலாம். ஆனால் இவை எல்லாம், RBC-க்களை இரத்தம் மூலம் பெற்றுக்கொள்பவரின் உடல் , ஆண்டி-A மற்றும் ஆண்டி-B உடற்காப்பு மூலங்களுக்கு எவ்வாறு எதிர்விளைவுகளை காட்டுகிறது என்பதைப் பொறுத்தே உள்ளது. இதனுடன் RhD உடற்காப்பு ஊக்கி்களுக்கும் எதிர்விளைவுகள் ஏற்படலாம். விதிவிலக்காக, hh உடற்காப்பு ஊக்கி அமைப்பை(இதனை பம்பாய் இரத்த பிரிவு என்றும் அழைக்கலாம்.) கொண்டிருக்கும் ஒரு நபர், மற்ற hh உடற்காப்பு ஊக்கி அமைப்பை பெற்றிருக்கக்கூடிய நபரிடம் இருந்து மட்டுமே இரத்தத்தை பெற முடிகிறது. ஏனென்றால் இந்த இரத்த வகையில் H பொருளுக்கு எதிராக உடற்காப்பு மூலங்கள் உற்பத்தி ஆகின்றன.

இரத்தம் தானம் அளிப்பவர்களின் இரத்தத்தில் மிக வலிமையான ஆண்டி-A, ஆண்டி-B அல்லது வித்தியாசமான இரத்த பிரிவு உடற்காப்பு மூலம் இருந்தது என்றால் அந்த நபரிடம் இருந்து இரத்த தானம் பெறப்படுவதில்லை. இரத்தம் ஏற்றப்படுவதினால், இரத்தம் பெறுபவர்களின் உடலில் இருக்கும் RBC க்கள் மீது ஆண்டி-எ, ஆண்டி-B உடற்காப்பு மூலங்களினால் ஏற்படும் விளைவுகள் பற்றி நாம் அதிகம் கவலைப்பட தேவை இல்லை. இது ஏன் என்றால் இரத்தம் ஏற்றப்படும் பொது ஒரு சிறிய அளவு ஊநீரை கொண்ட உடற்காப்பு மூலங்கள்தான் செலுத்தப்படுகின்றன. 
எடுத்துக்காட்டு: O RhD நெகடிவ் இரத்த பிரிவை(யாருக்கு வேண்டுமானாலும் இரத்தம் கொடுக்கலாம்), A RhD பாசிடிவ் இரத்த பிரிவு கொண்ட ஒருவருக்கு ஏற்ற எடுத்துக்கொள்ளும் போது, இரத்தம் பெற்றுக் கொள்பவரின் ஆண்டி-B உடற்காப்பு மூலங்களுக்கும் ஏற்றப்பட்டிருக்கும் RBC க்களுக்கும் நடுவே நடக்கும் தடுப்பாற்றல் விளைவுகளை நம்மால் கணிக்க முடியாது. இருந்த போதிலும் ஏற்றப்படுகின்ற குறைந்த அளவு ஊநீர் கொண்ட இரத்தத்தில் ஆண்டி-A உடற்காப்பு மூலங்கள் இருக்கின்றன. இவை A உடற்காப்பு ஊக்கிகளுடன் இணைந்து இரத்தம் பெறுபவர்களின் RBC மேற்பரப்பில் தனது செயலைக் காட்டுகின்றது. குறைவான அளவின் காரணமாக இந்த செயலினால் பெரிதாக ஒன்றும் விளைவதில்லை. ரீசஸ் D க்கு வெளிப்படும் விளைவுகள் இங்கு ஏற்படுவதில்லை.

A, B and Rh D யை தவிர சிகப்பு இரத்த அணு மேற்பரப்பு உடற்காப்பு ஊக்கிகளும் எதிர்விளைவுகளையும், தீவிர எதிர்வினைகளையும் உண்டாக்குகின்றன. அனால் இது உடற்காப்பு ஊக்கிகள் தனக்குநிகரான மற்ற உடற்காப்பு மூலங்களுடன் இணையும் போது ஒரு தடுப்பாற்றல் விளைவு ஏற்படும்போது தான் நடைபெறுகிறது. இரத்த வட்டுகள் மற்றும் வெள்ளை இரத்த அணுக்கள் (WBCs) தங்கள் சொந்த மேற்பரப்பு உடற்காப்பு ஊக்கி அமைப்புகளை கொண்டிருப்பதால் இரத்தம் ஏற்றுவது கடினமாக இருக்கிறது. இரத்தம் ஏற்றப்படும் பொது இரத்த வட்டுகள் அல்லது WBC உடற்காப்பு ஊக்கிகளுக்கு எதிர்வினைகள் ஏற்படலாம்.

ஆனால் ஊநீரை ஏற்ற வேண்டும் என்று வரும்போது, இந்த சூழ்நிலை முற்றிலுமாக மாறி விடுகின்றது. O ஊநீர் வகை ஆண்டி-A மற்றும் ஆண்டி-B உடற்காப்பு மூலங்களை தன்னுள் கொண்டுள்ளது. இதனை O வகை இரத்த பிரிவினருக்கு மட்டும்தான் செலுத்த முடியும். மற்ற வகை இரத்த பிரிவினரின் உடலில் இருக்கும் உடற்காப்பு ஊக்கிகளை இந்த உடற்காப்பு மூலங்கள் தாக்கும். மாறாக AB ஊநீர், எந்த ABO இரத்த பிரிவினருக்கும் தரப்படலாம். ஏனென்றால் இதில் எந்தவித ஆண்டி-A அல்லது ஆண்டி-B உடற்காப்பு மூலங்களும் இல்லை.

வரலாறு
உலக குருதி கொடையாளர்கள் மற்றும் பெறுநர்கள்
ABO இரத்த பிரிவு அமைப்பு
ஒவ்வொரு நாட்டிலும் இருக்கும் ABO மற்றும் Rh பங்கீடு